Unsuri
Abulkasimas Hasanas Unsuris Balchi (pers. ابوالقاسم حسن عنصری بلخی = Abu l-Qāsim Ḥasan Aḥmad ʿUnṣurī; mirė 1039 arba 1040 m.) – X–XI a. persų poetas. Manoma, kad Unsuris gimė Balcho mieste (dab. Afganistanas). Savo literatūrinių gebėjimų dėka tapo Mahmudo Gaznaviečio karališkojo dvaro poetu. Sultonas Maḥmudas Unsurio gebėjimus įvertino jam suteikdamas „poetų karaliaus“ titulą (Malik-us Šu’ara). Teigiama, kad jo divaną (poemų sąrašą) sudarė apie 30 tūkst. kūrinių (distich), iš kurių iki šiandien išliko tik apie 2,5 tūkstančių. Vienas žinomiausių Unsurio kūrinių – romantinis epas „Erelis ir varna“ (Vāmiq u 'Adhrā), parašytas kaip dialogas tarp erelio ir varnos, kuriame poetų karalius Unsuris sulygina savo statusą su neseniai prie dvaro prisijungusio jauno poeto statusu.